Gauravabaliai

Gauravabaliai (Lagriinae) – juodvabalių (Tenebrionidae) pošeimis.

 Morfologija, biologija 
Suaugėliai vidutinio dydžio (5–12 mm), kūnas kiek paplokščias, užpakalinė dalis kiek platesnė. Antenos siūliškos, iš 11 narelių, išaugusios prieš akis; antras narelis trumpiausias, galinis ilgiausias. Priešnugarėlė cilindriška, siauresnė už antsparnius. Antsparniai apaugę ilgais pasišiaušusiais plaukeliais, minkšti, į galą platėjantys. Letenos (tarsi) narelių skaičius 5-5-4 (priekinės, vidurinės, užpakalinės).Pileckis, S., Monsevičius, V., Lietuvos fauna: vabalai, Vilnius: Mokslo ir enciklopedijų leidykla, 1995–1997

Lervos aptinkamos paklotėje, humusingoje dirvoje, po nukritusiais lapais ir augalų likučiais. Minta negyvais įvairių augalų lapais ir kitais augaliniais likučiais.

 Sistematika, paplitimas 
Pasaulyje gauravabalių yra apie 2000 rūšių. Palearktikoje – 470 rūšiųVladimír Novák, Beetles of the family Tenebrionidae of Central Europe, Academia Praha, 2014. Lietuvoje aptikta viena rūšis – paprastasis gauravabalis (Lagria hirta). Manoma, kad turėtų gyventi ir Lagria atripes.

Kartais gauravabaliai išskiriami į atskirą šeimą Lagriidae.

 Susiję puslapiai 
 Juodvabaliai
 Lietuvos juodvabaliai
 Paprastasis gauravabalis

 Šaltiniai 

Kategorija:Juodvabaliai